কুষ্টিয়ার রথযাত্রা

কুষ্টিয়ার রথযাত্রা একটি ঐতিহ্যবাহী রথযাত্রা। এটি কুষ্টিয়া নগরের বড় বাজারে এনএস রোডে অনুষ্ঠিত হয়। এটি জগন্নাথ দেবের রথযাত্রা নামেও পরিচিত। এই রথযাত্রা উপলক্ষে এনএস রোডসহ বিভিন্ন সড়কে মেলার আয়োজন হয়ে থাকে। এই মেলায় দূরদূরান্তের বিভিন্ন ধর্মাবলম্বীর দর্শনার্থীদের আগমন ঘটে।

১৯০০ সালে যশোর জেলার নলডাঙ্গার মহারাজা প্রমথ ভূষণ দেবরায় জমি দান করে। দানকৃত জমির উপর স্থানীয় ব্যবসায়ীরা শ্রী শ্রী গোপীনাথ জিউর মন্দির প্রতিষ্ঠিত করেন। পরবর্তীতে ১৯০৫ প্রমথ ভূষণ তার স্ত্রীর স্মৃতি রক্ষার্থে এই রথযাত্রার প্রচলন করেন। ১৯১৩ সালে মাখন রায় নামক একজন ধনী ব্যবসায়ী পঁচিশ হাজার রূপি ব্যয়ে একটি বিশালাকৃতির পিতলের রথ নির্মাণ করেন। রথটি কারুকার্য খচিত ছিল এবং সেখানে দেবদেবীর অসংখ্য মুর্তিও ছিল যা পুরাকীর্তির একটি অন্যতম নিদর্শন হিসেবে গণ্য হতো। তখন এটি ভারতবর্ষের একমাত্র পিতলের রথ ছিল।

১৯৭১ সালে বাংলাদেশের স্বাধীনতা যুদ্ধ চলাকালীন রথটি লুট হয়ে যায়। পাক সেনারা রথের পিতল খুলে নিয়ে যায়। পরবর্তীতে ১৯৭৭ সালে সরকারিভাবে আর্থিক সহায়তার মাধ্যমে পূর্বের অনুরূপ নকশায় একটি রথ নির্মাণ করা হয়। তবে এর আগের সৌন্দর্য ফিরিয়ে আনা সম্ভব হয়নি। বর্তমানে রথটির উচ্চতা ।

 আয়োজন 

এই রথযাত্রার আয়োজক হলো গোপীনাথ জিউর মন্দির কমিটি এবং রথযাত্রা উদযাপন কমিটি নেতৃত্বে এটি সম্পন্ন হয়। এছাড়াও স্থানীয় ও জাতীয় পর্যায়ের কিছু ধর্মীয় সংগঠন এই অনুষ্ঠান আয়োজনে সহযোগিতা করে থাকে। উৎসবের নিরাপত্তা ও শৃঙ্খলা রক্ষার জন্য কুষ্টিয়া জেলা পুলিশ নিয়োজিত থাকে।

 উদযাপন 

এই রথযাত্রা প্রতি বছর আষাঢ় মাসের চন্দ্র অনুযায়ী শুক্ল পক্ষের দ্বিতীয়া তিথিতে শুরু হয়। প্রথম যাত্রায় রথটিকে কেন্দ্রীয় মন্দির অর্থাৎ গোপীনাথ জিউর মন্দির থেকে টেনে বড় বাজার সার্ব্ব জনিন পূজা মন্দিরে রাখা হয়। এরপর সাতদিন পরে আবার একটি রথযাত্রা অনুষ্ঠিত হয় যা 'উল্টো রথযাত্রা' নামে পরিচিত। এই উল্টো যাত্রায় রথটিকে কেন্দ্রীয় মন্দিরে আনা হয়।

 মেলা 

এই রথযাত্রার সূচনা লগ্ন থেকেই মেলার আয়োজন হয়ে আসছে। সাধারণ রথযাত্রা শুরু কয়েকদিন আগ থেকেই মেলা শুরু হয়। এই মেলার বিস্তৃত এনএস রোডে অবস্থিত কুষ্টিয়া সরকারি বালিকা উচ্চ বিদ্যালয়ের সামনে থেকে শুরু করে বড় বাজার রেলগেট পর্যন্ত হয়ে থাকে।

থাম্ব

 তথ্যসূত্র 

বিষয়শ্রেণী:কুষ্টিয়ার ইতিহাস
বিষয়শ্রেণী:কুষ্টিয়ার সংস্কৃতি
বিষয়শ্রেণী:বাংলাদেশের উৎসব
বিষয়শ্রেণী:হিন্দু উৎসব
বিষয়শ্রেণী:রথযাত্রা